**SOCIĀLO UN VESELĪBAS JAUTĀJUMU**

 **KOMITEJAS SĒDES PROTOKOLS**

Nr.5

2023. gada 13. jūnijā

Sēde sasaukta plkst. 13:00

Sēdi atklāj plkst. 13:01

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Agris Blumers, Andris Garklāvs, Leons Gerkis, Anna Siliņa, Antra Kamala, Artis Ārgalis, Ausma Eglīte, Guna Broma, Gundega Audzēviča, Gunita Gulbe, Izita Kļaviņa, Ilga Tiesnese, Ilze Millere, Ilze Rubene, Ināra Lazdiņa, Inga Zālīte, Ivars Birzgalis, Iveta Beļauniece, Iveta Pēkšēna, Jana Beķere, Jana Lāce, Juris Graudiņš, Kaspars Ozoliņš, Kristīne Mežapuķe, Kristīne Zaķe, Liene Berga, Māris Beļaunieks, Liene Česle, Inga Indriksone, Ziedīte Jirgensone, Raimonds Straume, Ilze Ādamsone.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu “Grozījums Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” nodošanu sabiedrības viedokļa noskaidrošanai.
3. Par Limbažu novada pašvaldības domes saistošo noteikumu “Par brīvprātīgās iniciatīvas sociālajiem pabalstiem Limbažu novada pašvaldībā” apstiprināšanu.
4. Par Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas sastāva apstiprināšanu.
5. (papildu d.k. jaut.) Par Deklarētās dzīvesvietas anulēšanas un dzīvokļu jautājumu risināšanas komisijas nolikuma apstiprināšanu.
6. (papildu d.k. jaut.) Par Sociālā rehabilitācijas centra pakalpojumu izcenojumu apstiprināšanu (Alojā Ausekļa ielā 1).
7. Informācija par Deklarētās dzīvesvietas anulēšanas un dzīvokļu jautājumu risināšanas komisijas 9.maija un 23.maija sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.
8. Informācijas.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu “Grozījums Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” nodošanu sabiedrības viedokļa noskaidrošanai.
3. Par Limbažu novada pašvaldības domes saistošo noteikumu “Par brīvprātīgās iniciatīvas sociālajiem pabalstiem Limbažu novada pašvaldībā” apstiprināšanu.
4. Par Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas sastāva apstiprināšanu.
5. Par Deklarētās dzīvesvietas anulēšanas un dzīvokļu jautājumu risināšanas komisijas nolikuma apstiprināšanu.
6. Par Sociālā rehabilitācijas centra pakalpojumu izcenojumu apstiprināšanu (Alojā Ausekļa ielā 1).
7. Informācija par Deklarētās dzīvesvietas anulēšanas un dzīvokļu jautājumu risināšanas komisijas 9.maija un 23.maija sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.
8. Informācijas.

**2.**

**Par Limbažu novada pašvaldības domes saistošo noteikumu “Grozījums Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” nodošanu sabiedrības viedokļa noskaidrošanai**

Ziņo Ilze Rubene

Pamatojoties uz izmaiņām Sociālo pakalpojumu un sociālās palīdzības likumā, kas stājas spēkā 2023. gada 1. jūlijā, nepieciešams izdarīt grozījumu Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”.

Minimālo ienākumu sliekšņus sociālās palīdzības sniegšanai nosaka procentuālā apmērā no Centrālās statistikas pārvaldes pārskata gadā publicētās minimālo ienākumu mediānas uz vienu ekvivalento patērētāju (turpmāk – ienākumu mediāna), kuru Centrālā statistikas pārvalde katru gadu publicē statistiskajā informācijā "Minimālo ienākumu (MIL) mediāna"

Šobrīd Limbažu novadā mājsaimniecību atzīst par maznodrošinātu, ja tās ienākumu slieksnis nepārsniedz 60 % no Centrālās Statistikas pārvaldes pārskata gadā publicētās minimālo ienākumu mediānas uz vienu ekvivalento patērētāju, bet saistošajos noteikumos izdarāmi grozījumi, kas paredz mājsaimniecību atzīt par maznodrošinātu, ja tās ienākumu slieksnis nepārsniedz 70 % no Centrālās Statistikas pārvaldes pārskata gadā publicētās minimālo ienākumu mediānas uz vienu ekvivalento patērētāju piemērojot šādus koeficientus:

- pirmajai un vienīgajai personai mājsaimniecībā – koeficientu 1 (noapaļots līdz pilniem euro) t.i. 439,00 euro;

- pārējām personām mājsaimniecībā – koeficientu 0,7 (noapaļots līdz pilniem euro), t.i. 307,00 euro.

Ņemot vērā augstāk minēto, izdarīt grozījumu Limbažu novada pašvaldības domes 2021.gada 28.oktobra saistošo noteikumu Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā” nepieciešams veikt grozījumus, nosakot, ka Limbažu novadā mājsaimniecība atzīstama par maznodrošinātu, ja mājsaimniecības ienākumu slieksnis nepārsniedz 439,00 euro pirmajai vai vienīgajai personai mājsaimniecībā un 307,00 euro par katru nākamo personu mājsaimniecībā.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Sociālo pakalpojumu un sociālās palīdzības likuma 33.panta ceturto daļu un 36.panta sesto daļu, Pašvaldību likuma 4. panta pirmās daļas 9. punktu, 44.panta otro daļu un 46. panta trešo daļu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nodot Limbažu novada pašvaldības domes saistošos noteikumus “Grozījums Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” sabiedrības viedokļa noskaidrošanai (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Sociālam dienestam, pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Sociālam dienestam, pēc sabiedrības viedokļa noskaidrošanas un apkopošanas, atkārtoti vērsties Sociālo un veselības jautājumu komitejā un Finanšu komitejā saistošo noteikumu apstiprināšanai.
5. Pieņemt zināšanai Limbažu novada pašvaldības domes saistošo noteikumu “Grozījums Limbažu novada pašvaldības domes 2021.gada 28.oktobra saistošajos noteikumos Nr. 15 “Par maznodrošinātas mājsaimniecības ienākumu sliekšņa noteikšanu Limbažu novadā”” paskaidrojuma rakstu (pielikumā).
6. Atbildīgo par lēmuma izpildi noteikt Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.

**3.**

**Par Limbažu novada pašvaldības domes saistošo noteikumu “****Par brīvprātīgās iniciatīvas sociālajiem pabalstiem Limbažu novada pašvaldībā” apstiprināšanu**

Ziņo Ilze Rubene, debatēs piedalās Regīna Tamane, Rūdolfs Pelēkais, Juris Graudiņš,

Māris Beļaunieks, Andris Garklāvs, Jānis Remess

Deputāts A. Garklāvs izsaka priekšlikumu sadaļā pabalsts nozīmīgās dzīves jubilejās iekļaut personu grupu sākot no 70 gadiem. Deputāts J. Remess izsaka priekšlikumu sadaļā pabalsts nozīmīgās dzīves jubilejās iekļaut personu grupu sākot no 70 gadiem un virzīt izskatīšanai Finanšu komitejā. Deputāte R. Tamane ierosina grozīt 35.punktu. Deputāts A. Garklāvs lūdz juristiem kopā ar datu aizsardzības speciālistu sagatavot precīzu atbildi uz Finanšu komiteju vai domes sēdi par 37. un 39. punktu nepieciešamību. Limbažu novada Sociālā dienesta vadītāja I.Rubene lūdz saglabāt 47.1. un 47.2. punktus esošajā redakcijā. Sēdes vadītājs R. Pelēkais lūdz izmainīt 47.1. un 47.2. punktus. Deputāts A. Garklāvs lūdz sakārtot numerāciju paskaidrojuma rakstā.

Iepazinusies ar deputāta J.Remeša priekšlikumu sadaļā pabalsts nozīmīgās dzīves jubilejās iekļaut personu grupu sākot no 70 gadiem un virzīt izskatīšanai Finanšu komitejā, **atklāti balsojot: PAR** – 5 deputāti (Jānis Bakmanis, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** deputāte Lija Jokste, komiteja **NOLEMJ:**

sadaļā pabalsts nozīmīgās dzīves jubilejās iekļaut personu grupu sākot no 70 gadiem un virzīt izskatīšanai Finanšu komitejā.

Pašvaldību likuma 3. panta otrās daļas 1. punkts nosaka, ka publisko tiesību jomā pašvaldība īsteno autonomo kompetenci — autonomās funkcijas un brīvprātīgās iniciatīvas, kas tiek īstenotas kā autonomās funkcijas.

Savukārt Pašvaldību likuma 5. panta pirmo daļa nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, otrā daļa nosaka, ka brīvprātīgās iniciatīvas plāno un finansējumu to izpildei nodrošina, ja tas netraucē pašvaldības kompetencē esošo autonomo funkciju un deleģēto pārvaldes uzdevumu izpildei.

Limbažu novada dome 2021. gada 28. oktobrī pieņēma saistošos noteikumus Nr. 17 “Par brīvprātīgās iniciatīvas sociālajiem pabalstiem Limbažu novada pašvaldībā”.

Saskaņā ar Pašvaldību likuma Pārejas noteikumu 6.punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.

Ņemot vērā Pašvaldību likuma 44. panta trešo daļu, kas nosaka, ka dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, sagatavoti un pārvērtēti Limbažu novada pašvaldības domes 2021. gada 28. oktobra saistošie noteikumi Nr. 17 “Par brīvprātīgās iniciatīvas sociālajiem pabalstiem Limbažu novada pašvaldībā” un izstrādāti jauni saistošie noteikumi par brīvprātīgās iniciatīvas sociālajiem pabalstiem Limbažu novada pašvaldībā.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā iepriekš minēto panta daļu, saistošo noteikumu projekts tika nodots sabiedrības viedokļu noskaidrošanai no 2023. gada 25. maija līdz 8.jūnijam un tika saņemti 10 priekšlikumi /komentāri no divām personām.

Pamatojoties uz Sociālo pakalpojumu un sociālās palīdzības likuma 3.panta otro daļu, Pašvaldību likuma 3. panta otrās daļas 1. punktu, 5.pantu, 44.panta otro daļu, 46. panta trešo daļu, 47.panta pirmo un otro daļu, **atklāti balsojot: PAR** – 5 deputāti (Jānis Bakmanis, Lija Jokste, Rūdolfs Pelēkais, Jānis Remess, Regīna Tamane), **PRET –** nav, **ATTURAS –** nav, balsojumā nepiedalās deputāts Ziedonis Rubezis, komiteja **NOLEMJ:**

1. Apstiprināt Limbažu novada pašvaldības domes saistošos noteikumus Nr.\_\_ “Par brīvprātīgās iniciatīvas sociālajiem pabalstiem Limbažu novada pašvaldībā” (pielikumā).
2. Uzdot Administratīvajai nodaļai triju darbdienu laikā pēc saistošo noteikumu parakstīšanas saistošos noteikumus un paskaidrojuma rakstu rakstveidā nosūtīt atzinuma sniegšanai Vides aizsardzības un reģionālās attīstības ministrijai.
3. Pēc pozitīva Vides aizsardzības un reģionālās attīstības ministrijas atzinuma saņemšanas uzdot Sabiedrisko attiecību nodaļai triju darbdienu laikā pēc atzinuma saņemšanas nosūtīt saistošos noteikumus un to paskaidrojuma rakstu izsludināšanai oficiālajā izdevumā "Latvijas Vēstnesis", publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības ēkā un apvienību pārvaldēs ēkās.
4. Saistošie noteikumi stājas spēkā pēc to publicēšanas oficiālajā izdevumā “Latvijas Vēstnesis”.
5. Piešķirt papildus finansējumu 2023.gada budžetā 10’000 *euro* apmērā no līdzekļiem neparedzētiem gadījumiem.
6. Atbildīgo par lēmuma izpildi noteikt Limbažu novada Sociālā dienesta vadītāju.
7. Kontroli par lēmuma izpildi uzdot Limbažu novada pašvaldības izpilddirektoram.
8. Lēmuma projektu virzīt izskatīšanai Finanšu komitejas sēdē.

**4.**

**Par Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas sastāva apstiprināšanu**

Ziņo Juris Graudiņš

Limbažu novada pašvaldībā 2023. gada 07.jūnijā saņemts Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja Leona Gerķa iesniegums (reģistrēts ar Nr. 4.8.1/23/3385) ar lūgumu atbrīvot viņu no komisijas priekšsēdētāja pienākumu pildīšanas.

Līdz ar to nepieciešams apstiprināt jaunu Deklarētās dzīvesvietas anulēšanas un dzīvokļu jautājumu risināšanas komisijas sastāvu.

Pašvaldību likuma 10.panta pirmās daļas 13.punkts paredz, ka Dome ir tiesīga izlemt ikvienu pašvaldības kompetences jautājumu. Tikai domes kompetencē ir: noteikt kārtību, kādā tiek iecelti vai ievēlēti pašvaldības pārstāvji citu publisku personu izveidotajās vai pašvaldības un citu publisku personu kopīgajās komitejās, komisijās, konsultatīvajās padomēs un darba grupās.

Pamatojoties uz Pašvaldību likuma 10.panta pirmās daļas 13.punktu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Deklarētās dzīvesvietas anulēšanas un dzīvokļu jautājumu risināšanas komisiju šādā sastāvā:
	1. komisijas priekšsēdētājs: Inga Zālīte, (personas kods);
	2. komisijas locekļi:
		1. Ilze Rubene, (personas kods);
		2. Ilze Ozoliņa, (personas kods);
		3. Gunita Meļķe - Kažoka, (personas kods);
		4. Monta Landrāte, (personas kods).
2. Atzīt par spēku zaudējušiem:
	1. Limbažu novada domes 2021.gada 23.decembra lēmumu Nr.649 (protokols Nr.13, 17.§) „Par Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas sastāva apstiprināšanu”;
	2. Limbažu novada domes 2022.gada 22.septembra lēmumu Nr.944 (protokols Nr.13, 56.) „Par izmaiņām Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas sastāvā”.
3. Lēmums stājas spēkā ar 2023.gada 1.jūliju.
4. Lēmuma projektu virzīt izskatīšanai Limbažu novada domes sēdē.

**5.**

**Par Deklarētās dzīvesvietas anulēšanas un dzīvokļu jautājumu risināšanas komisijas nolikuma apstiprināšanu**

Ziņo Juris Graudiņš

Ar Limbažu novada pašvaldības domes 2021.gada 28.oktobra lēmumu Nr.391 apstiprināti saistošie noteikumi Nr.14 “Limbažu novada pašvaldības nolikums” (turpmāk tekstā - Noteikumi) (protokols Nr.8, 37.§), kas nosaka Limbažu novada pašvaldības (turpmāk tekstā – pašvaldība) pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē ar mērķi tuvināt pārvaldi pašvaldības pakalpojumu saņēmējiem, nodrošinot demokrātisku, tiesisku, efektīvu, atklātu un sabiedrībai pieejamu pārvaldi.

Noteikumu 20.5.punktā ir uzskaitītas komisijas, kas izveidotas atsevišķu pašvaldības funkciju pildīšanai vai Pašvaldības administratīvās teritorijas pārvaldīšanai, t.sk. Deklarētās dzīvesvietas anulēšanas un dzīvokļu jautājumu risināšanas komisijas.

Saskaņā ar Pašvaldību likuma 4.panta pirmās daļas 10.punktu, viena no Pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Valsts pārvaldes iekārtas likuma 73.panta pirmās daļas 1.punkts nosaka, ka publiskas personas orgāns un amatpersona savas kompetences ietvaros var izdot iekšējos normatīvos aktus par iestādes uzbūvi un darba organizāciju.

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 1.punktu, Pašvaldību likuma 4.panta pirmās daļas 10.punktu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas nolikumu (projekts pielikumā).
2. Atzīt par spēku zaudējušu Limbažu novada domes 2021. gada 23. decembrī apstiprināto Limbažu novada pašvaldības nolikumu “Deklarētās dzīvesvietas anulēšanas un dzīvokļu jautājumu risināšanas komisijas nolikums”.
3. Noteikt, ka Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas nolikums stājas spēkā un piemērojams ar 2023.gada 1.jūliju.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**6.**

**Par Sociālā rehabilitācijas centra pakalpojumu izcenojumu apstiprināšanu (Alojā Ausekļa ielā 1)**

Ziņo Jana Beķere, debatēs piedalās Regīna Tamane

Saskaņā ar Ministru kabineta 2016.gada 20.decembra noteikumu Nr.871 “Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi” 50.1 1. apakšpunktā noteikto, ka gadījumā ja finansējuma saņēmējs pasākuma ietvaros izveidotajā sabiedrībā balstītu sociālo pakalpojumu infrastruktūrā, tai skaitā šo noteikumu 50.9. apakšpunktā minētajā projekta rezultātu ilgtspējas nodrošināšanas periodā, sniedz šo noteikumu 50.10. apakšpunktā minētos sabiedrībā balstītus sociālos maksas pakalpojumus, sabiedrībā balstītus sociālos maksas pakalpojumus sniedz saskaņā ar cenrādi.

Limbažu novada Sociālajā dienestā ar Limbažu novada domes 2023.gada 23.martā pieņemto lēmumu Nr.197 (protokols Nr.4, 39.) “Par Limbažu novada pašvaldības iestādes Limbažu novada Sociālais dienests struktūrvienības izveidošanu” izveidota jauna struktūrvienība “Sociālās rehabilitācijas centrs” ar adresi Ausekļa ielā 1, Alojā, Limbažu novadā.

Balstoties uz veiktajiem pakalpojuma aprēķiniem, pamatojoties uz Limbažu novada pašvaldības 28.10.2021. noteikumiem "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība" un Pašvaldību likuma 4.panta pirmās daļas 6. un 9.punktu, 10.panta otrās daļas 2.punkta d) apakšpunktu, **atklāti balsojot: PAR** – 6 deputāti (Jānis Bakmanis, Lija Jokste, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada Sociālā dienesta struktūrvienības - Sociālā rehabilitācijas centra pakalpojumu izcenojumus saskaņā ar pielikumu.
2. Atbildīgo par lēmuma izpildi noteikt Limbažu novada Sociālā dienesta vadītāju I.Rubeni.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**7.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 9.maija un 23.maija sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu**

Informē Leons Gerķis

Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas priekšsēdētājs L. Gerķis informē par Deklarētās dzīvesvietas anulēšanas un dzīvokļu jautājumu risināšanas komisijas 9.maija un 23.maija sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.

Iepazinušies ar informāciju, deputāti pieņem informāciju zināšanai.

Plkst. 14:41 sēdes vadītājs R. Pelēkais izsludina sēdes pārtraukumu.

Plkst. 14:45 sēde tiek atsākta.

**8.**

**Informācijas**

Informē Liene Česle

SIA “ Limbažu slimnīca” valdes locekle Liene Česle informē par:

1. HIV profilakses punkta izveidi Limbažos. Sarkanais krusts nodrošinās darbinieku apmācību un visu, kas saistīts ar pakalpojuma nodrošināšanu. Ir sastādīta HIV profilakses punkta izveides tāme. Limbažu novada pašvaldība nodrošina telpas, kurā pakalpojums tiks sniegts, un apmaksā telpu uzturēšanas izmaksas, sakaru līdzekļus. Pakalpojums tiks nodrošināts tuberkulozes kabinetā. Darbinieku apmācība notiks līdz septembrim, un kabinets varētu sākt strādāt septembrī.
2. par gaidāmo slimnīcu reformu. Kvalitātes kritēriji tiks izstrādāti līdz 2023.gada decembrim, un pārejas posms kritēriju ieviešanai būs tikai trīs mēneši, kas rada bažas, jo nav zināms, cik liels slogs tas būs slimnīcai. Jaunajā slimnīcu plānojumā Limbažu slimnīca ir plānota kā pirmā līmeņa stacionārs, kurā tiek saglabāta hronisko pacientu aprūpe, diennakts stacionārs un rehabilitācija. Limbažu slimnīca sniedz arī neatliekamo palīdzību. Tiek plānota tikšanās ar Veselības ministri.

Iepazinušies ar informāciju, deputāti pieņem informāciju zināšanai.

Sēdi slēdz plkst. 15:04

Sēdes vadītājs R. Pelēkais

Sēdes protokoliste D. Tauriņa